એક ટિપિકલ બૉલીવુડ પૉટબોઇલરની જેમ અહીં હીરો બધું જ કરી શકે છે. જથ્થાબંધ ગોળીઓમાંથી તેને એકેય ન લાગે, લાગે તોય કશું ન થાય. તે ગમે તે સ્થિતિમાંથી પણ બચી જાય, ઈવન વિદેશના કાયદા પણ એક બાપનાં ઇમોશન્સમાં આઇફોનની જેમ બૅન્ડ થઈ જાય. લેકિન એક મિનિટ કે લિએ ભી નહીં. અચ્છા, મિનિટ પરથી યાદ આવ્યું, દિવાળીના પાતળા મઠિયા જેવી સ્લિમ સ્ટોરી ધરાવતી આ ફિલ્મ પૂરી ૧૭૩ મિનિટ લાંબી છે. જો ઇન્ટરવલ ઉમેરો તો પૂરા ત્રણ કલાક. ઈવન ક્લાઇમૅક્સ પતી જાય, ભરતમિલાપ પતી જાય, પરંતુ ફિલ્મ પતવાનું નામ ન લે. ઉપરથી કારણ વિનાનાં પાત્રોની માનસિક સ્થિતિ વર્ણવતાં ગીતો આવતાં રહે.